Vesa Sytelä

Vesa Johannes Sytelä (s. 1963 TampereTaivaan kappaleita -albumin kansivihkonen) on tamperelainen rumpali, jonka tunnetuin yhtye oli Juice Leskinen Grand Slam. Grand Slamin hajottua Sytelä soitti pitkään Clifters-yhyeessä. Myöhemmin hän on soittanut rumpuja projektiluontoisissa kokoonpanoissa muun muassa Anssi Tikanmäen ja Dave Lindholmin kanssa. Vuonna 2007 hän oli mukana Juice Leskisen muistokonsertteja varten kootussa Grand Slam 2007 -kokoonpanossa.

Sytelä on rumpujensoiton lisäksi toiminut äänittäjänä ja keikkamiksaajana. Hänellä oli myös oma soitin- ja laitevuokraukseen erikoistunut yritys. 1980-luvun puolivälissä hän tuotti jonkin aikaa myös radiomainoksia.

Sytelä toimi vuosina 2005–2009 Pori Jazzin tuotantopäällikkönä ja toimii edelleen kansainvälisten musiikkitapahtumien tuotantopäällikkönä.

Sytelä on toiminut myös Yössä erilaisissa rooleissa muun muassa miksaajana.  

Lähteet

Luokka:Suomalaiset rockrumpalit
Luokka:Juice Leskinen
Luokka:Vuonna 1963 syntyneet
Luokka:Elävät henkilöt